Terveiset Itä-Suomesta. Olin kotiseudullani, -
kotikaupungissani, synnyin kodissani, -
ja minulla oli mahdollisuus olla siellä muutamassa kokouksessakin.
Oli mukava nähdä ihmisiä.
Maaseudulla ihmiset liikkuvat yhtä paljon kuin täällä tai enemmänkin.
Jumala siunatkoon, -
että tulee Suomessa liikettä vielä paljon enemmän.
Minä haluaisin aloittaa lukemalla Hesekielin kirjasta, -
luvusta 37 Jumalan Sanaa.
Tiedän, että olette tulleet tänne, että kuulisitte Jumalan Sanaa.
Minulla ei ole kovin kaunis tämä artikulaatio -
tai mikä lie kielenkäyttö tämä on, mutta kuunnelkaapa tästä.
Profeetta Hesekiel oli jossakin pakkosiirtolaisuuden maassa.
Hän sai Jumalalta suuria ilmestyksiä, -
ei ainoastaan lyhyen ajan tulevaisuudesta, -
vaan profetioita ja ennustuksia, jotka koskevat tulevaisuutta, -
pitkälle tulevaisuuden maailman tapahtumiin.
Mehän elämme nyt juuri näiden profetioiden aikaa hyvin paljon.
Hes. 37:1:ssa hän sanoo näin: -
"Herran käsi tuli minun päälleni ja vei minut pois Herran hengessä -
ja laski minut keskelle laaksoa. Ja se oli täynnä luita."
Aika lohduton näky, mutta oli varmaan aika mukava katsella, -
kun Jumalan, Herran käsi oli hänen päällään.
"Ja hän kuljetti minua ympäri niitten ohitse; ja katso, -
niitä oli hyvin paljon laakson kamaralla, -
ja katso, ne olivat hyvin kuivia." Vielä pahenee.
"Niin hän sanoi minulle: 'Ihmislapsi, voivatkohan nämä luut tulla eläviksi?'
Mutta minä sanoin: 'Herra, Herra, sinä sen tiedät'."
Minulle olisi ainakin tullut aikamoinen epätoivo, -
mutta profeetalla on tässä uskoa, -
kun hän sanoo: "Herra, Herra, sinä sen tiedät".
"Niin hän sanoi minulle: 'Ennusta näistä luista ja sano niille: -
Kuivat luut, kuulkaa Herran sana.'"
Meillä on vähän hankalaa, -
kun me haluttaisiin, että olisi valtavan paljon ihmisiä, -
niin paljon ihmisiä, että tulisi vaikka koko Helsinki, ja se olisi hyvä juttu.
Haluamme, että on paljon ihmisiä, kun puhutaan ja lauletaan.
Tässä oli vain luita, kun profeetta alkoi saarnaamaan.
"'Näin sanoo Herra, Herra näille luille: -
Katso, minä annan tulla teihin hengen, ja te tulette eläviksi.
Minä panen teihin jänteet, kasvatan teihin lihan, -
vedän yllenne nahan ja annan teihin hengen, -
ja te tulette eläviksi. Ja te tulette tietämään, että minä olen Herra.'
Minä ennustin, niinkuin minua oli käsketty.
Ja kävi humahdus, kun minä ennustin; -
ja katso, kuului kolina, ja luut lähenivät toisiaan, luu luutansa.
Minä näin, ja katso: niihin tulivat jänteet ja kasvoi liha, -
ja päälle vetäytyi niihin nahka; mutta henkeä niissä ei ollut.
Niin hän sanoi minulle: 'Ennusta hengestä, ennusta, ihmislapsi, -
ja sano hengelle: Näin sanoo Herra, Herra: Tule, henki, neljästä tuulesta -
ja puhalla näihin surmattuihin, että ne tulisivat eläviksi.'
Minä ennustin, niinkuin hän oli minua käskenyt, ja niihin tuli henki, -
ja ne tulivat eläviksi ja nousivat ylös jaloillensa: ylenmäärin suuri joukko.
Ja hän sanoi minulle: 'Ihmislapsi, nämä luut ovat koko Israelin heimo.
Katso, he sanovat: 'Meidän luumme ovat kuivettuneet, -
toivomme on mennyttä, me olemme hukassa'.'
Sentähden ennusta ja sano heille: 'Näin sanoo Herra, Herra: -
Katso, minä avaan teidän hautanne ja nostan teidät, minun kansani, -
ylös haudoistanne ja vien teidät Israelin maahan.'"
"...minä olen Herra, kun minä avaan teidän hautanne ja nostan teidät, -
minun kansani, ylös haudoistanne.
Ja minä annan teihin henkeni, niin että te tulette eläviksi, -
ja sijoitan teidät omaan maahanne.
Ja te tulette tietämään, että minä olen Herra: -
minä olen puhunut, ja minä sen teen, sanoo Herra."
Tietysti ensimmäisenä ajatellaan, että miten tämä meitä koskee.
Tämä koskee myös meitä, sillä ymmärrän, -
että tämä koskee myös sitä maata, mistä Jumala puhui Aabrahamille, -
ja antoi lupauksen ihanasta maasta.
Tämä koskee sitä isänmaata, jota kohti Aabrahamkin oli matkalla, -
vaikka ei sitä elämänsä aikana saavuttanut.
Tämä lupaus koskee myös meitä, uuden liiton Israelia, -
eli niitä, jotka ovat Jeesuksen Kristuksen vastaanottaneet.
Raamattu antaa ymmärtää, että Aabraham sai paljon jälkeläisiä, -
ja ne jälkeläiset olivat Israelin kansa, mutta myös ne, jotka syntyivät -
uskomalla Jeesukseen. Nekin ovat Israelin jälkeläisiä.
Ne ovat se hengellinen Israel, joka on tässä maailmassa.
Tämän maailman kaikkien kansojen keskellä on tänä päivänäkin -
hengellinen Israel, ja se on tämä Jumalan seurakunta, Jumalan lapset.
Te olette sitä Israelia. Me olemme sitä Israelia, -
joka on hengellisesti syntynyttä lupauksesta, -
jonka Jumala antoi Aabrahamille. No, tähän Israeliin tässä viitataan.
Viitataan siihen kansaan, Israeliin.
Tämä ennuste kertoo valtavasti muitakin asioita.
Tärkeitä asioita, mitä on tapahtunut Uuden testamentin aikana.
Ei ainoastaan siitä, mitä tapahtui Israelin kansalle -
pakkosiirtolaisuudesta vapautumisen aikana, -
vaan myöskin niistä tapahtumista, mitä Uudessa testamentissa tapahtui.
Niin kuin äsken näimme, aika lohduton oli tämä lähtökohta.
Kun profeetta Hesekiel lähti ennustamaan, -
niin lähti puhumaan kuolleille luille.
Minä vähän ihmettelen tätä profeetan rohkeutta.
Onneksi tämä oli vain ilmestys, eikä hän oikeasti ollut siellä laaksossa, -
mutta olisi voinut olla oikeastikin. No, mitä tapahtui?
Hän sai sanan: "Puhu näille luille".
Tämä, kun puhutaan, että suuri joukko kokoontui, -
viittaa uuden liiton seurakuntaan, niin kuin äsken sanoin, -
ja uuden liiton Israeliin, Jumalan lapsiin.
Kun hän puhuu näille, niin voimme vain ajatella, -
millainen hänen historiansa on.
Ihmisethän on luotu maan tomusta, aika nolla lähtökohdasta.
Ei ollut yhtään elävää. Oli täysin kuollutta.
Ei ollut muuta kuin hiekanmurua ja tomua. Siitä Jumala rakensi Aadamin.
Ihminen on tehty savesta tai tomusta ja luusta.
Miten niin luusta? Välillisesti. Vaikka ihminen, Aadam luotiin tomusta, -
siitä tomusta luodusta luusta luotiin Eeva.
Ihmiselle tehtiin kumppani.
Ei jäänyt ihminen yksin maan päälle, vaan tehtiin ihminen luusta.
Täällä me luurangot eletään.
Tomukasat ja luurangot, sitä me ollaan.
Jumala pisti profeetan puhumaan tästä.
Ettei kukaan luulisi, että sehän nyt oli aika selvä juttu -
tai helppo homma, -
niin Jumala otti nämä lähtökohdat, täysin nolla lähtökohdat, -
kun Hän lähti luomaan ihmisen.
Ihmisestä tuli täysin Jumalan luoma olento, Jumalan tekemä.
Ei ollut mitään, tai sanotaan, että jos joku luulee, että on jotain omaa, -
niin ei meillä ole mitään omaa. Kaikki on Jumalalta.
Kaikki on Jumalalta saatu. Kaikki on Jumalan hyvää tahtoa.
Se, missä elämme ja mitä teemme, on Jumalan hyvää tahtoa.
Jumalan hyvä tahto on tehnyt sinulle kädet.
Jumalan hyvä tahto on tehnyt jalat, joilla voi kävellä.
Jumala on tehnyt silmät, joilla katsella, korvat, joilla kuunnella.
Jumalan hyvä tahto on luonut ihmisen ihanan kokonaisuuden, -
ja Jumala rakastaa ihmistä. Jumala rakastaa tätä ihmistä.
Emme voi ymmärtää sitä rakkauden suuruutta, -
millä Jumala rakastaa tätä luukasaa.
Koska Jumala rakasti tätä ihmistä, joka oli kuoleman maassa, -
kuoleman varjon maassa täällä maan päällä, -
Jumala lähetti oman Poikansa.
Jumala on niin suuressa kirkkaudessa, ettei Jumalaa kukaan saata nähdä.
Kukaan ei ole Isää Jumalaa nähnyt, -
mutta Hänet on Poika, Jeesus Kristus, ilmoittanut, -
tullut ilmoittamaan meille Isän Jumalan suuren hyvyyden, -
suuren rakkauden.
Kun Jeesus tuli ilmoittamaan tämän rakkauden, -
niin Hän tuli ilmoittamaan Jumalan rakkauden ihmistä kohtaan, -
joka oli syntiin langennut, -
kuoleman oma, kuoleman maassa, kuoleman varjossa.
Jumala lähetti Jeesuksen hakemaan tätä ihmistä kuoleman varjon maasta.
Ja Jumala rakasti niin paljon, että lähetti Jeesuksen, -
että Hän voisi lunastaa syntiin langenneen ihmisen -
kadotuksen huostasta.
Jumala lähetti Jeesuksen, ja Jeesus tuli ja kuoli meidän syntien edessä.
En tiedä, oletko koskaan ajatellut, että Jeesus oli todella kuollut.
Jeesus oli täysin kuollut, kun Hänet naulittiin ristille.
Hän tuli lunastamaan meidät kaikki täysin kuolleesta tilasta.
Hän lunasti meidät ja kuoli meidän puolestamme.
Hän ei ainoastaan kuollut lihassa ja luussa, -
vaan Hän myöskin meni henkimaailmoihin, meni tuonelaan, -
julisti siellä, kuten Raamattu sanoo, vankeudessa oleville hengille, -
jotka olivat muinoin Nooan päivinä vangittu.
Se on vaikea ymmärtää, kun sille ei ole kirjoitettu tarkempaa selitystä.
Minä uskon, että Jeesus meni ja myöskin koki kuoleman, -
minkä ihmiset kokevat, ei lihassa vaan myöskin hengessä.
Jeesus meni kuoleman maahan ja nousi ylös kuolleista.
Täysin kuollut Jeesus nousi ylös Jumalan Sanan ennustusten mukaan.
Jos joku luulee, ettei Jumala voi auttaa, -
niin jos Jeesus nousi kuolleista, täysin kuolleesta tilasta, -
niin en tiedä, oletko niin kuollut, ettei Jumala voisi auttaa.
Et ole niin kuolleessa tilassa missään olosuhteessa, et missään tunteissasi, -
et missään ole niin kuollut, etteikö Jumala voisi auttaa.
Jumala voi. Hän lähetti Jeesuksen, koska me ollaan näin onnettomia.
Jumala lähetti onnettomien ihmisten luo Jeesuksen.
Jumala halusi tehdä sinusta onnellisen.
Jumala halusi tehdä onnettomista onnellisia.
Jumala lähetti Jeesuksen, että onnettomat saisivat kokea onnen.
Jumala halusi tehdä onnellisia ihmisiä. Katsohan. Ei Jumala halunnut, -
että ihmiset uskoon tultuaan rypistävät otsaansa ja -
tulevat ihan uskovan näköisiksi.
Meille on tullut väärä käsitys, jonka saatana on maalannut.
Saatana on maalannut sellaisen käsityksen, -
että uskovaiset ovat onnettoman näköisiä.
Me luulemme, että uskovaisten pitää olla onnettoman näköisiä.
Ei, vaan Jumala haluaa, että uskovaiset ovat onnellisia.
Joskus emme tunne sitä onnea, mutta me uskotaan siihen.
Joskus pitää vain uskon kautta mennä eteenpäin.
Jos et koe sydämessäsi onnellisuutta, niin usko vaan.
Usko, että kaikki on mahdollista.
Onnettomuuteesi on mahdollista tulla onni.
Olemme rukoilleet surun keskellä olevien ihmisten puolesta.
Surua kokeneitten ihmisten puolesta. Ei ole helppo olla onnellinen.
Ei se ole kovin viisasta, jos sanoo surua kokevalle ihmiselle: -
"Aamen, kiva, hyvä, kun pääsi taivaaseen. Uskovainen kuoli."
Se on hyvä, se on totta, -
mutta ei surussa olevaa ihmistä voi noin lähestyä.
Ei Jumalakaan lähesty niin, -
että puhuisi tai lupaisi jotain, mitä ei voi osoittaa eikä täyttää.
Jumala puhuu totuutta, totuuden sanoja aamusta iltaan, -
illasta yöhön, vuorokauden ympäri. Jumala on totuus.
Niinpä Jumala haluaa rohkaista ja auttaa.
Jumala haluaa auttaa surussa ja ilossa.
Mutta kun oli tämä hengettömyys, -
niin Jeesuksen piti tulla kokemaan tämä absoluuttinen nolla.
Olen joskus sanonut, että...
Tiedehän sanoo, ettei ole absoluuttista nollaa tai sitä ei pysty saavuttamaan, -
mutta Jeesus joutui kokemaan senkin.
Jeesus joutui kokemaan täydellisen nollan, -
täydellisen Jumalan poissaolon, Jumalan läsnäolon puutteen.
Se, ettei Jumalaa ole ollenkaan, on hirveintä, mitä voi kokea.
Luulet, että olomme ja elomme maapallolla -
kohtuullisen hyvissä oloissa ja voinnissa olisi luonnollista.
Ei se ole. Se johtuu siitä, että Jumala on läsnä.
Se johtuu siitä, että Jumalan Henki on vallitsemassa -
tässä maailmankaikkeudessa, kaiken yläpuolella joka tapauksessa.
Paholainen yrittää tietysti kaataa sen nurin, -
mutta Jumalan Henki pitää yllä elämää.
Jumalan Henki pitää yllä elämää kaiken tämän kuolleisuuden keskellä.
Ei Jumala ole kuollut. Jos joku väittää, että Jumala on kuollut, -
niin ajatusmaailmansa on lähellä kuolemaa.
Jumala on elävä, Jumala on voimallinen ja Jumala auttaa.
Kun Jeesus rakasti ihmistä, -
niin Hänen piti rakastaa niin äärettömän suurella rakkaudella, -
että tämä rakkaus ylsi syvemmälle kuin absoluuttinen nolla.
Jumalan rakkaus ylsi syvemmälle kuin ääretön kipu.
Jumalan rakkaus ylsi syvemmälle kuin ääretön kaipaus.
Jumalan rakkaus ylsi syvemmälle kuin ääretön tuska.
Jumalan rakkaus ylsi syvemmälle kuin, mitä ihminen voi ikinä ymmärtää, -
suuruutta tai pienuutta. Jumalan rakkaus ylsi tähän -
ja sen takia Jumalan lähetti, Jeesus, tuli maan päälle ilmoittamaan Isän.
Jeesus tuli ilmoittamaan, että on Isä -
ja että Isän yhteyteen on mahdollista päästä, -
ja toi iankaikkisen Hengen. Jumala lähetti Jeesuksen tuomaan sen.
Jotta Jumala olisi voinut vuodattaa Hengen, -
Jumalan piti poistaa hengettömyys.
Mitä se tarkoittaa? Kuoleman henki -
ihmiskunnan ja ihmisten sydämistä ja elämästä piti poistaa.
Jeesus tuli ilmoittamaan Jumalan iankaikkisen salaisuuden, -
että Hän halusi lunastaa ihmiset, -
että ihminen voisi kokea sen, mistä profeetta ennustaa, -
että kuolleisiin luihin voi tulla henki.
Jotta me, jotka olemme luuta ja nahkaa, voisimme kokea -
Jumalan Hengen läsnäolon ja Hengen tulon, -
se piti poistaa, ja Jeesus poisti kuolemallaan, -
Jeesus poisti tulemisellaan varjon ihmisen elämästä.
Nyt ihminen voi kokea Pyhän, kun ottaa Jeesuksen vastaan -
ja antaa Jeesuksen veren puhdistaa sydämen.
Ihmisen avuttomuus, epäonnistuneisuus -
ja lankeemus voi poistua.
Jeesuksen veri puhdistaa. Jeesuksen läsnäolo puhdistaa sydämen.
Jumalan Sana puhdistaa ihmisen sydämen.
Jos mietit, millä voimalla saat kirouksen poistumaan elämästäsi, -
sinulla on joku asia, josta et pääse eroon, -
niin Jumalan Sanalla ja Jeesuksen Hengellä se poistuu.
Se ei ehkä poistu ensimmäisellä tai toisella kerralla, kun rukoilet, -
mutta kun uskollisesti pysyt Jumalan Sanassa, Jumalan läheisyydessä, -
paholaisen vallan täytyy väistyä elämästäsi, -
koska ei se ole suurempi kuin Jumala.
Silloin sinun hengellinen vapautesi saa astua voimaan ja tulla.
Kun Jumalan salaisuudet paljastetaan, elämässäsi alkaa tapahtua.
Kutsumme sitä Jumalan johdatukseksi. Jumala johtaa ennenkin sitä, -
mutta sitten tapahtuu hengellinen Jumalan johdatus.
Raamattu kertoo näistä asioista.
Haluan lukea, mitä tapahtui, kun Pyhä Henki lankesi apostolien ylle.
Apostolien teot, luku 10.
Katsokaas, -
kun Jumalan Henki oli vuodatettu, -
apostolit saivat kokea Pyhän Hengen vuodatuksen.
Kun Jeesus kävi sovittamassa ihmisen, -
Hän meni Isän tykö ja sanoi rohkeasti -
"Isä, kaikki on valmista, että voimme lähettää Pyhän Hengen maan päälle.
Ihmisten sydämet ja synnit on sovitettu."
Isä vuodatti sitten Hengen apostolien ylle, -
puhalsi Hengen, kuten Hesekielin profetiassa, ihmisten ylle.
Apostolien tekojen 10. luvussa kerrotaan, -
miten Pyhä Henki tuli apostolien ylle -
ja samalla tavalla Hän tulee meidän ylle. Minun, sinun ja hänen ylle.
Hänen ja hänen ja hänen, kaikkien ylle.
Kun Pyhä Henki vuodatetaan sydämiin ja sydämet avautuvat, -
niin Pyhä Henki alkaa johdattaa Mitä eroa on sillä, -
kun Pyhä Henki johdattaa ja kun ihminen on maailmassa?
Sanotaan, että kun ihminen ei ole uskossa, -
niin hän on toisen herran omaisuutta, -
ja tämä toinen herra pitää meitä talutusnuorassa.
Meitä viedään, vähän rumasti sanottuna, -
niin kuin pässiä narussa.
Eli meitä viedään tämän maailman riennoissa ilman, -
että meillä on mitään omaa kontrollia siihen, mitä teemme.
Teemme himojemme ja halujemme mukaan.
Ikävä kyllä, uskonnollinen maailma on monesti harhautunut tähän.
Se luulee, että himojen ja halujen mukaan meneminen on luonnollista, -
mutta se ei ole luonnollista.
Meitä viedään luonnottomiin asioihin niin kuin pässiä narussa, -
jos me ei olla Jumalan Hengen johdatuksessa -
eikä anneta Jumalan Hengen vaikuttaa elämässämme.
Aika jännä se, kun Pyhä Henki lankesi, kun puhallettiin, -
ja apostolit täyttyivät Pyhällä Hengellä, -
niin Raamattu sanoo: "Pyhä Henki vaikutti".
Pyhä Henki vaikutti. Se on aika ihana juttu.
Muistan, kun aikoinaan rukoiltiin, ja halusin täyttyä Pyhällä Hengellä.
Ajattelin, että todistan ja kaikkea, -
vaikka en ollutkaan saanut Pyhän Hengen täyteyttä.
Eräs veli sanoi minulle hyvin viisaat sanat.
"Kun täytyt Pyhällä Hengellä, todistuksesi vaikuttaa eri tavalla -
kuin ennen Pyhällä Hengellä täyttymistä."
Pyhä Henki vaikutti ihmisissä, kun he täyttyivät Pyhällä Hengellä.
Se vaikutti myös sillä tavalla, että Korneliukselle, -
joka rukoili kaukana jossakin -
eikä ollut henkilökohtaisessa kosketuksessa Pietarin kanssa, -
enkeli ilmestyi ja Jumala käski: "Hakekaa Pietari".
Pietari tuli.
"Pietari tulee puhumaan, ilmoittamaan teille asioita."
Korneliuksen palvelijat hakivat Pietarin, -
ja Pietari puhui seurakunnalle, joka oli koolla.
He olivat varmasti aika vaikuttuneita, -
kun me ihmiset vaikututaan kuullessamme enkeleistä ja kaikesta, -
ja varmasti ymmällään.
Mitä tässä on tapahtumassa? Jumala tekee jotain.
Jotain on tapahtumassa, kun enkelikin on ilmoittanut, -
ja haettiin Pietari sinne puhujavieraaksi.
Korneliuksen kotona oli ollut kapteeni ja korpraali puhumassa, -
mutta he eivät ehkä olleet puhuneet hengellisistä asioista.
Nyt puhujavieraaksi tuli Pietari.
Mitä sanotaan jakeissa Apt. 10:34―35?
Anteeksi. Nyt minulla on väärä luku. Pitää ottaa seuraavan luvun jae 34.
"Niin Pietari avasi suunsa ja sanoi: -
'Nyt minä totisesti käsitän, ettei Jumala katso henkilöön...'"
Tässä oli tapahtunut niin, -
että kun hän meni puhumaan, niin Pyhä Henki tuli ihmisten ylle.
He täyttyivät Pyhä Hengellä ja alkoivat puhua vierailla uusilla kielillä.
Nämä ihmiset täyttyivät Pyhällä Hengellä ja alkoivat puhua kielillä.
"Niin Pietari avasi suunsa ja sanoi: -
'Nyt minä totisesti käsitän, ettei Jumala katso henkilöön, -
vaan että jokaisessa kansassa se, joka häntä pelkää -
ja tekee vanhurskautta, on hänelle otollinen.'"
"Sen sanan, jonka hän lähetti Israelin lapsille, julistaen evankeliumia -
rauhasta Jeesuksessa Kristuksessa, joka on kaikkien Herra, -
sen sanan... jota Johannes saarnasi..."
"...kun Pietari vielä näitä puhui, -
tuli Pyhä Henki kaikkien päälle, jotka puheen kuulivat.
Ja kaikki ne uskovaiset, jotka olivat ympärileikatut -
ja olivat tulleet Pietarin mukana, -
hämmästyivät sitä, että Pyhän Hengen lahja vuodatettiin pakanoihinkin, -
sillä he kuulivat heidän puhuvan kielillä ja ylistävän Jumalaa.
Silloin Pietari vastasi: -
'Ei kaiketi kukaan voi kieltää kastamasta vedellä näitä, -
jotka ovat saaneet Pyhän Hengen niinkuin mekin?'"
Eli kun apostolit olivat täyttyneet Pyhällä Hengellä, -
ja julistivat Jumalan Sanaa Pyhän Hengen vaikutuksen alaisena, -
niin Pyhä Henki vaikutti niin, että kuulijatkin täyttyivät Hengellä -
ja saivat tämän saman lahjan kuin apostolit.
Muistan tapauksen, kun olin matkalla, -
työmatkalla menossa Israeliin.
Olin Israelin rajalla -
ja itse asiassa Israelin rajalta siirtymässä palestiinalaisten puolelle.
Siinä ajattelin hyvin epätoivoisena.
Tullissa oli vaikeuksia, eikä minua meinattua laskea sisään.
Näytin papereita ja mitä kaikkea, -
eikä ne meinanneet päästää minua siitä rajan läpi.
Ajattelin, että onkohan niin, että olen nyt menossa tekemään jotain, -
mikä on vastoin Jumalan tahtoa.
Se, että menen palestiinalaisten puolelle, -
enkä olekaan Israelin puolella.
Olenkohan tekemässä jotain Jumalan Sanaa, Jumalan tahtoa vastaan?
Minulle kajahti mieleen sanat, jotka luimme Raamatusta.
"...jokaisessa kansassa se, joka häntä pelkää -
ja tekee vanhurskautta, on hänelle otollinen."
Olkoonpa hän vaikka palestiinalainen, israelilainen, suomalainen, -
ruotsalainen, norjalainen kanssa käy, eikö käy, -
kaikki Euroopan kansat, kaikki Aasian kansat, -
kaikki kaukaa idästä olevat kansat, -
kaikki kaukaa lännestä olevat kansat, etelästä.
Kyllä Jumala siunaa jopa pingviinejä, mutta Etelämantereella ei ole ihmisiä.
Etelästä olevat kansat ja pohjoisesta, kaikki ovat Jumalalle otollisia, -
jos tekee vanhurskauden.
Näin Pietari saarnasi Korneliuksen kotona, -
ja Jumalan Henki puhalsi tämän profetian mukaisesti.
Luetaan vielä Apostolien tekojen 10. luvusta, ei vaan 19. luvusta.
Apt. 19.
Apollos oli siellä saarnannut evankeliumia.
Hän oli saarnannut ihmisille, -
mutta ei ymmärtänyt puhua Pyhän Hengen olemassaolosta, -
siitä, että on olemassa Pyhä Henki, joka uskovaisille kuuluu.
Ei me aina välttämättä ymmärretä, että Jumalan kansalle, uskovaisille, -
kuuluu Pyhän Hengen kaste.
Apollos oli saarnannut siellä.
"Kun Apollos oli Korintossa, tuli Paavali, kuljettuaan läpi -
ylämaakuntien, Efesoon ja tapasi siellä muutamia opetuslapsia.
Ja hän sanoi heille: 'Saitteko Pyhän Hengen silloin, kun te tulitte uskoon?'
Niin he sanoivat hänelle: 'Emme ole edes kuulleet, -
että Pyhää Henkeä on olemassakaan'.
Ja hän sanoi: 'Millä kasteella te sitten olette kastetut?' He vastasivat: -
'Johanneksen kasteella'. Niin Paavali sanoi: 'Johannes kastoi -
parannuksen kasteella, kehoittaen kansaa uskomaan häneen, -
joka oli tuleva hänen jälkeensä, se on, Jeesukseen'.
Sen kuultuaan he ottivat kasteen Herran Jeesuksen nimeen."
Apollos osasi saarnata, -
kuten saarnataan, että saadaan kuolleet luut kasaan.
Hän osasi saarnata niin, että ihmiset tulivat uskoon, -
mutta hän ei osannut, hänellä ei ollut tietoa, -
että myöskin ihmisille, jotka tulevat uskoon, kuuluu Pyhän Hengen kaste.
Kuuluu saada kosketus Jumalan ihanasta Pyhästä Hengestä.
Näin tämä Jumalan suuri siunaus jäi ihmisiltä saamatta.
Nyt, tällä hetkellä, Jumala ei halua, että...
Koen nyt jotain sellaista, -
että meillä on täällä Suomessa suuri kuivuus, -
ja ehkä meidän keskelläkin on aika paljon kuivuutta.
Jumala haluaisi, että tämä kuivuus väistyy.
Jumala haluaisi, että elottomuus väistyisi.
Kun Jumala loi ihmisen, Aadamin ja Eevan, -
niin Jumala loi heille myöskin toivon elämästä.
Aadam sai luomiskertomuksessa -
nimetä Jumalan antaman toverin, Jumalan antaman avun.
Hän nimitti tämän Eevaksi, joka on elävä, joka on elämän äiti.
Tällä tavalla syntyi elämä maan päälle.
Tällä tavalla luu ja liha, luotu ihmiskunta -
levittäytyi kaikkialle maan päälle, kaikkiin kansoihin.
Sitten Jeesus tuli lunastamaan ihmiset tästä kuivuudesta.
Kun Hesekiel katsoi näitä luita, ne olivat ihan kuivia.
Tämä maailma ilman Jeesusta, ilman Jumalaa, -
uskonnolliset tavat ja tottumukset ovat vain kuivaa hiekkaa.
On vain kuivaa luuta, kuivaa kaluttavaa, -
millä ei ole mitään järkevää merkitystä.
Joskus, kun olin Egyptin aavikoilla töissä, -
minulla oli kaverina egyptiläinen insinööri , -
joka näytti minulle paikkoja.
Olimme rakentaneet vesilaitosta sinne. Kaverin nimi oli Hassan.
Kerran Hassanin kanssa menimme erämaahan -
ja kävelimme hiekka-aavikkoa pitkin.
Kuljimme sitä putkilinjaa seuraten, mikä oli heillä tehtävänä rakentaa.
Yhtäkkiä keskellä hiekka-aavikkoa he olivat tehneet 90 asteen mutkan.
Minä ihmettelin: -
"Mitä varten olette tehneet keskelle aavikkoa mutkan, -
kun tuosta olisi päässyt suoraan sinne, minne vettä piti saada johdettua?"
Hassan osasi pikkuisen englantia, ei paljoa.
Hän sanoi: "Going this way, old man coming.
Going this way, no old man coming. "
Hän tarkoitti, että kun mennään tuonne päin, vanhoja miehiä tulee.
Tuonne päin mennessä ei tule.
Kun mentiin eteenpäin, tuli kuolleita luita vastaan, hautausmaa, -
eikä hautausmaan läpi voinut viedä sitä putkilinjaa.
He olivat kääntäneet sen putkilinjan 90 astetta -
ja kiersivät sen hautausmaan. Eivät sitä hautausmaata loukanneet.
On totta, että siellä aavikolla kävellessä -
hiekasta saattaakin törröttää luita. Ne on todella kuivia luita.
Mietin, että jos tuollaiselle alkaisi saarnaamaan, -
niin ei ihan helposti nousisi.
Profeetta saarnaa näyssään kuolleille luille.
Tulee vaan mieleen, -
että hän oli samanlaisessa paikassa kuin minä olin aavikolla.
Kun hän saarnaa, nämä luut nousee ja lähtee kävelemään siinä näyssä.
Samalla tavalla ihmiset.
Jumala näki tämän maailman tämmöisenä, -
vain luita ja tomu, -
kunnes Hän antoi sinne evankeliumin ja Hengen.
Minun on vähän vaikea tästä tämän enempää jatkaa.
Tästä varmaan pitäisi puhua.
Minä en ole oikea henkilö tästä puhumaan tämän enempää, -
mutta Jumala on voimallinen vielä tänä päivänä -
antamaan Henkensä puhaltaa tämän kaupungin ylle, -
antamaan Henkensä puhaltaa tämän seurakunnan ylle.
Minä en väitä, että minun kuulijakuntani on kuolleita luita.
Minä tiedän, että te olette ottaneet Jeesuksen vastaan -
ja olette saaneet kasteen Pyhässä Hengessä.
Jumala saakoon teitä siunata -
ja teidän kauttanne siunata koko Suomen kansaa.
Haluan sanoa ihan profeetallisesti, että Jumalan Henki haluaa siunata, -
haluaa löytää kuolleita luita ympäri maailmaa, -
kaikkialta Suomesta, kaikista kaupungeista, -
kaikista kodeista, kaikilta toreilta. Kaikkialta, missä ihmisiä on.
Jumala haluaa vuodattaa Henkensä, ja se on mahdollista vain sen kautta, -
että me toimimme Jumalan Hengen johdatuksen mukaisesti.
Kun Pietari meni puhumaan Korneliuksen kotiin, -
siellä oli ilmestynyt enkeleitä, oli ilmestynyt suuria tapahtumia.
Siellä oli ihmeteltäviä asioita tapahtunut, mutta kuinka ollakaan, -
vielä piti Pietarin mennä sinne, ilmoittaa tämä evankeliumi -
ja rukoilla niiden ihmisten puolesta.
Kun hän Pyhän Hengen vaikuttamana saarnasi, -
Pyhä Henki valtasi myös kuulijakunnan.
Nyt myöskin, että Pyhä Henki voisi vallata meidän läheisyytemme, -
meidän täytyy elää Pyhän Hengen johdatuksessa.
Ajattele! Ei ole iso eikä vaikea asia tehdä Pyhän Hengen johdatuksessa, -
mutta on vaikea kuulla se hiljainen kuiskaus, mitä Pyhä Henki sanoo.
Se on meidän lihallemme vaikeaa, koska liha on kuollut -
ja sotii sitä Henkeä vastaan, joka haluaa elävöittää.
Jotta elämä syttyisi, -
ei ole vaikea asia ottaa vastaan Jumalan Hengen kuiskausta ja toimia.
Joskus se on, mitenkäs sen sanoisin, -
ehkä se on sinulla vain ajatuksena, -
joskus toistuvana ajatuksena, joskus mielessä, -
eikä siitä pääse eroon. Joskus se on niin.
Joskus se on hiljainen kuiskaus, jota on helppo totella.
Me lauluamme: "Sinun tahtoasi tehdä riemulla".
Jumalan tahdon tekeminen ei ole vaikeaa, -
mutta se on vaikeaa lihalle, meidän omalle ymmärrykselle, -
koska se vaatii itsekieltäytymistä, -
kieltäytymisen siitä, miten olemme itse asioita ajatelleet.
Ei tule tehdä, kuten on itse asioista ajatellut, -
vaan ojentautua sen mukaan, mitä Jumalan Henki antaa ymmärtää.
Katsokaas, nyt on olemassa ymmärrys Jumalan asioista.
Se ymmärrys on sinulle avoinna vain, kun avaat sydämesi Jeesukselle.
Avaa sydämesi Herralle äläkä olenkaan ajattele.
Jos pidät kiinni itsepintaisesti, me ollaan aika itsepintaisia.
Joskus meitä sanotaan paksunahkaisiksi.
Itsepintaisella on kova pinta, paksu nahka.
Jos pidämme paksunahkaisesti kiinni uskonnollisista käsityksistämme, -
kuinka Pyhä Henki voisi toimia? Hän ei toimi meidän käsityksiemme mukaan, -
vaan antaa meille ymmärryksen, jonka mukaan meidän tulisi toimia.
Sinun tulisi toimia sen ymmärryksen mukaan, minkä Pyhä Henki antaa, -
ja avautua sille. Anna sydämesi avautua.
Joskus, kun olen rukoillut Pyhän Hengen kastetta, olen rukoillut: -
"Herra, avaa ystävieni sydän".
Ensin olen tietysti rukoillut, että oma sydän avautuu.
Jumala avaa sydämemme Jumalan tahdolle ja siunaukselle, -
ja se on valtavan hienoa, hyvää.
Onko se hyvää? No hienoa, että se on hyvää.
Kiitetään Jumalaa ja rukoillaan.
Rakas Taivaallinen Isä, kiitos, että Sinä olet meidän kanssamme.
Kiitos Jeesus, että tulit maan päälle ja tulit ilmoittamaan sen, -
mitä ei kukaan ole nähnyt, jota ei kukaan ole kuullut omalla korvallaan, -
joka on Jumala, suuri Isä.
Herra, Sinä tulit ilmoittamaan meille tämän suuren todellisuuden, -
että voisimme ymmärtää Isän tahdon.
Kiitos Jeesus, että Sinä vuodatit veresi meidän puolesta.
Kiitos, että Sinä kuolit Golgatalla, -
ja meidän sydämemme saa tänä hetkenä tukeutua siihen, -
että Sinä olit täysin kuolleena, mutta Sinusta tuli täysin elävä.
Vaikka olimme täysin kuolleita emmekä ymmärtäneet, -
Sinä annoit meille ymmärryksen ja elämän.
Jos et koe, että sinulla on elämä Kristuksessa, -
voit tällä hetkellä ottaa sen vastaan. Ota vastaan elämä Kristuksessa.
Ota vastaan sydämeesi elämä Kristuksessa.
Anna Jeesuksen veren puhdistaa ja uudistaa sinut, -
ja sinä saat tulla Jumalan lapseksi.
Ja tiedätkö mitä? Jumala pitää sinusta sen jälkeen huolen.
Jumala johdattaa, tekee suuria tekoja. Jumalan Henki vaikuttaa elämässäsi.
Kiitos, rakas Taivaallinen Isä. Kiitos, Jeesus. Aamen.
Tulkaa maanantaina rukouskokoukseen, -
että saamme nähdä Jumalan suuria tekoja kansamme keskellä.
Rukoillaan sen tulevan tapahtuman puolesta. Aamen.
Tekstitys: A. Eskola
Tue Uskoa ja uskallusta ohjelmasarjaa soittamalla numeroon 0600-10177 -
tai lähetä tekstiviesti numeroon 16499.
Voit myös antaa tukesi ruudussa näkyvälle pankkitilille viitteellä 2480.
Kiitos arvokkaasta lahjastasi.